MT
15.11.2022
Il-Ġurnal Uffiċjali tal-Unjoni Ewropea
C 433/61
Irid ikun hemm mill-inqas tnejn mill-qxur jew mit-tuniki li jiddeterminaw il-kulur ta’ barra tas-“Cebolla de la Mancha” u jridu jkunu ta’ lewn ir-ram jew il-bronż skur.
Il-qalba tal-basla għandha tkun ta’ kulur abjad.
3.3.
Għalf (għall-prodotti li joriġinaw mill-annimali biss) u materja prima (għall-prodotti pproċessati biss) —
3.4.
Passi speċifiċi tal-produzzjoni li jridu jsiru fiż-żona ġeografika ddefinita Il-basal “Cebolla de La Mancha” jrid jiġi prodott fiż-żona ġeografika deskritta fil-punt 4.
3.5.
Regoli speċifiċi dwar it-tqattigħ, it-taħkik, l-ippakkjar, eċċ.
L-impjanti tal-ippakkjar għandhom ikunu mgħammra b’sistemi li jippermettu li l-basal kopert mill-Indikazzjoni Ġeografika Protetta jiġi ppakkjat separatament minn basal ieħor.
3.6.
Regoli speċifiċi dwar it-tikkettar Minbarra l-isem li bih jinbiegħ il-prodott, it-tikketti fuq l-ippakkjar tal-basal għandhom jinkludu l-logo tal-marka “Cebolla de La Mancha” bil-kliem “Indicación Geográfica Protegida” [Denominazzjoni ta’ Oriġini Protetta].
Dan il-logo għandu jkun disponibbli għall-operaturi kollha li jitolbuh u li jikkonformaw mal-Ispeċifikazzjoni tal-Prodott.
It-tikketti jistgħu jinkludu b’mod fakultattiv il-markatura ta’ konformità maħruġa mill-entità taċ-ċertifikazzjoni talprodott.
4.
Definizzjoni fil-qosor taż-żona ġeografika Iż-żona fejn hi prodotta l-Indikazzjoni Ġeografika Protetta tikkorrispondi għall-muniċipalitajiet li jappartjenu għaddistretti li ġejjin: Almansa, Centro, Hellín, Mancha u Manchuela (il-provinċja ta’ Albacete); Campo de Calatrava, Campos de Montiel u Mancha (il-provinċja ta’ Ciudad Real); Mancha Alta, Mancha Baja u Manchuela (il-provinċja ta’ Cuenca) u La Mancha, La Sagra, Talavera (il-muniċipalità ta’ Talavera biss) u Torrijos (il-provinċja ta’ Toledo).
5.
Rabta maż-żona ġeografika L-applikazzjoni għar-reġistrazzjoni tas-“Cebolla de la Mancha” bħala IĠP hija bbażata fuq il-karatteristiċi tal-basal: tattip “Recas”, ta’ forma sferika, b’kontenut ta’ materja niexfa ta’ 5 %-10 %, mill-inqas żewġ qxur jew tuniki esterni li għandhom ikunu ta’ kulur ir-ram jew il-bronż skur, bojod fuq ġewwa, b’kontenut minimu ta’ zokkor ta’ 3,5 Brix, b’piż tal-unità ta’ bejn 165 u 1 000 gramma, u b’dijametru ta’ bejn 50 u 120 mm.
Dawn il-karatteristiċi huma żgurati miż-żona ġeografika li fiha jiġu prodotti u minn kif jiġu ġestiti l-għelejjel.